வாங்கனேர்

வாங்கனேர் (Wankaner), மேற்கு இந்தியாவில் உள்ள குஜராத் மாநிலத்தில் உள்ள மோர்பி மாவட்டத்தில் உள்ள வாஙகனேர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். மச்சு ஆற்றின் கரையில் உள்ள வாங்கனேர் நகரம் மோர்பி நகரத்திற்கு தென்கிழக்கே 27.6 கிலோ மீட்டர் தொலைவிலும், காந்திநகருக்கு வடகிழக்கே 230.8 கிலோ மீட்டர் தொலைவிலும் உள்ளது. இந்நகரம் பிரித்தானிய இந்தியாவின் ஆட்சியில் வான்கனேர் சமஸ்தானத்தின் தலைநகராக விளங்கியது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும்,  8,907 வீடுகளும் கொண்ட வாங்கனேர் நகரத்தின் மக்கள் தொகை 43,881 ஆகும். அதில் ஆண்கள் 22,594  மற்றும் பெண்கள் 21,287 ஆக உள்ளனர். பாலின விகிதம் 1000 ஆண்களுக்கு 942 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11.91% ஆகவுள்ளனர். இதன் சராசரி  எழுத்தறிவு 81.60%  ஆகவுள்ளது. இதன் மக்கள் தொகையில் இந்துக்கள் 76.82%, இசுலாமியர் 20.13%, சமணர்கள் 2.70% மற்றும் பிறர் 0.34% ஆகவுள்ளனர்.

இதனையும் காண்க
 வான்கனேர் சமஸ்தானம்

மேற்கோள்கள்

மோர்பி மாவட்டம்
குஜராத் மாநிலத்திலுள்ள ஊர்களும் நகரங்களும்